# Arutua

### De Viquipèdia

Localització de la comuna d'Arutua a les Tuamotu

Arutua és un atol de les Tuamotu a la Polinèsia Francesa. Està situat al nord-oest de l'arxipèlag, a 406 km al nord-est de Tahití i a 40 km al sud-est de Rangiroa. És un atol de forma quasi circular amb un diàmetre de 29 km. La superfície total és de 572 km², dels quals 84 km² són de terra. L'ampla llacuna interior té un illot al mig i moltes piscicultures i granges de cultiu de perles. Només existeix un pas practicable per barques petites a l'entrada de la vila principal, Rautini, que va ser totalment reconstruïda després dels ciclons de l'any 1983. Té una pista d'aterratge en un illot a una hora de trajecte amb barca. La població total és de 654 habitants al cens del 2002. L'illa produeix copra, perles i nacre. Els habitants segueixen els antics costums i l'atol ha proporcionat alguns del millors músics de les illes.

Arutua vol dir «ona d'alta mar». També s'ha conegut com Rurik, nom del vaixell del rus Otto von Kotzebue que hi arribà el 1816. Va ser descobert pel neerlandès Jacob Roggeveen, el 1722.

## [edita] Comuna d'Arutua

Arutua és el cap de comuna de les illes Palliser formades, a més, per Kaukura i Apataki. En total tenien 1.436 habitants al cens del 2002. El nom de Palliser és de James Cook, del 1774, que honorava així al seu protector sir Hugh Palliser.

### [edita] Kaukura

Kaukura és un atol ovalat de 50 km de llarg i 14 km d'ample. L'escull només es trencat per un pas a l'interior. La llacuna és poc profunda amb 65 illots al mig. La vila principal és Raitahiti, al nord-oest, amb un aeròdrom al nord. Els 353 habitants viuen principalment de la pesca i proveeixen el mercat de Tahití.

### [edita] Apataki

Apataki és un atol que es troba a 19 km al sud-est d'Arutua. Té unes dimensions de 64 km de llarg i 47 km d'ample. La vila principal és Niutahi, amb un aeròdrom prop de la vila. Els 429 habitants viuen de la producció de perles, de la pesca i el cultiu de copra i nono (fruit tropical de nom científic Morinda citrifolia). Un altre nom històric de l'atol és Hagenmeister.

Obtingut de "http://ca.wikipedia.org../../../a/r/u/Arutua.html"

Categoria: Tuamotu

##### Views

- Article
- Discussió
- Revisió actual

##### Cerca

##### En altres llengües

- Español
- Français